বৈশালী শহরের সঙ্গে বুদ্ধের ঘনিষ্ঠ সম্বন্ধ ছিল। সন্ন্যাস গ্রহণের মানসে কপিলাবস্তু ত্যাগ করার পর তিনি প্রথমে বৈশালীতে এসেছিলেন এবং রামপুত্র উদ্রক ও অলার কালামের কাছে আধ্যাত্মিক শিক্ষা গ্রহণ করেছিলেন। বোধিলাভের পর বুদ্ধ প্রায়ই বৈশালীতে আসতেন। বৈশালী প্রজাতন্ত্রের আদলেই তিনি ভিক্ষু সংঘ গঠন করেন। মাসি মহাপ্রজাপতি গৌতমীকে সংঘে গ্রহণ করে এখানেই তিনি ভিক্ষুণী সংঘ স্থাপন করেন। এখানেই তিনি শেষ বর্ষাবাস (বর্ষাকালীন অবস্থান) করেছিলেন এবং নিজের মহাপরিনির্বাণের (শেষবারের মতো জগত পরিত্যাগ) কথা ঘোষণা করেছিলেন। বুদ্ধ <MASK> দেহত্যাগ করেছিলেন। কুশীনগরের উদ্দেশ্যে রওনা হওয়ার আগে বৈশালীতে জনসাধারণের কাছে তিনি নিজের ভিক্ষাপাত্র রেখে যান।
বৈশালী (প্রাচীন শহর)
রাজ্যের থেরবাদী বিহার কুশীনগরে